Diari Oficial de la Generalitat Valenciana


Sumari del DOGV 4394, del 09-12-2002 (2002/13986)

RESOLUCIÓ de 2 de desembre de 2002, de la Universitat d'Alacant, per la qual es convoca curs selectiu de promoció interna per a l'accés a l'escala de conductor.
----------------------------------------------------------------------------------------------------------------------------------------------------------------

### Dades del document

Número de DOGV
:   4394

Data del DOGV
:   09-12-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/13326


Data del document
:   02-12-2002

Organisme emissor
:   Universitat d'Alacant

Tipus de document
:   Resolució

Descriptors 

:   * concurs administratiu
    * universitat
    * personal de conducció

RESOLUCIÓ de 2 de desembre de 2002, de la Universitat d'Alacant, per la qual es convoca curs selectiu de promoció interna per a l'accés a l'escala de conductor. [2002/A13475]
  
Segons el que disposa l'article 37 i la disposició addicional quarta del Decret 33/1999, del Govern valencià, que aprova el Reglament de Selecció, Provisió de Llocs de Treball i Carrera Administrativa del personal comprès en l'àmbit d'aplicació de la Llei de la Funció Pública Valenciana, d'acord amb les competències que li confereix l'article 18 de la Llei de Reforma Universitària i 176 i següents de l'estatut d'esta Universitat, esta Universitat resol:
  
Convocar un curs selectiu de promoció interna per a l'accés a la escala de conductor per a ocupar llocs d'administració especial en esta Universitat d'acord amb les següents
  
Bases
  
Primera. Condicions de les persones aspirants
  
1.1 Per a ser admesos a la realització de les proves selectives, a més dels requisits ja acreditats en nomenaments anteriors, caldrà reunir-ne els següents:
  
1.1.1 Tenir el títol de Batxillerat Superior, Formació Professional de segon grau o equivalent o estar en condició d'obtenir-lo abans que acabe el termini de presentació de sol·licituds. Este requisit de titulació podrà ser substituït per tenir una antiguitat de deu anys en el grup D, o de cinc anys i haver superat un curs específic de formació fet a este efecte.
  
1.1.2 Ser funcionaris de carrera, pertànyer a cossos o escales del grup D amb una antiguitat mínima de dos anys en el grup, estar prestant servicis i ocupar, amb destinació definitiva, llocs de treball de conductor classificats com a C/D en esta Universitat.
  
1.2 Les condicions a què es refereix l'apartat anterior caldrà reunir-les en el moment de finalització del termini de presentació d'instàncies i tenir-les durant tot el procés selectiu fins al moment de la presa de possessió.
  
Segona. Contingut i calendari del curs selectiu
  
2.1 El curs selectiu tindrà una durada de 60 hores, encara que es podrà ampliar amb accions complementàries que oportunament es descriuran. La durada no serà superior a les 10 hores.
  
Els programes i les matèries que integren el curs selectiu figuren en l'annex d'esta convocatòria.
  
2.2 El curs comença a partir del dia 15 de gener de 2003.
  
Tercera. Sistema de valoració del curs selectiu
  
3.1 El sistema de valoració de les persones aspirants consistirà en la realització d'un qüestionari amb quatre respostes alternatives en cada pregunta, de les quals només una serà la correcta, en què caldrà respondre preguntes relacionades amb la totalitat de la matèria continguda en el curs.
  
3.2 Per a superar el curs selectiu, serà necessari obtenir la qualificació d'apte en l'avaluació.
  
3.3 Per a ser avaluat, caldrà haver assistit prèviament al 70% de les hores lectives, sumant les del curs i les de les accions complementàries.
  
Quarta. Sol·licituds
  
4.1 Els qui vulguen prendre part en estes proves selectives hauran de fer-ho constar en una instància que els serà facilitada gratuïtament en el Registre General de la Universitat.
  
4.2 Les sol·licituds hauran de ser dirigides a la Unitat de Selecció i Formació de la Universitat d'Alacant. Les sol·licituds hauran de ser presentades en el Registre General de la Universitat en el termini de 20 dies hàbils, comptadors a partir del sendemà de la publicació d'esta convocatòria en el Diari Oficial de la Generalitat Valenciana. Les sol·licituds podran ser presentades de les maneres que estableix l'article 38.4 de la Llei 30/1992, de 26 de novembre.
  
4.3 El Servici de Selecció i Formació sol·licitarà certificació del Servici de Gestió de Personal acreditativa del fet que els aspirants compleixen els requisits exigits en la base 1.1.2.
  
4.4 Si els aspirants volen fer els exercicis del procés selectiu en valencià, com consta en la base 3.1.a), hauran de fer-ho constar en el quadre A) de l'epígraf Dades que cal consignar segons les bases de la convocatòria, de la sol·licitud. Si no ho fan així, s'entendrà que opten per fer els exercicis en castellà.
  
Cinquena. Admissió dels aspirants
  
5.1 En acabar el termini de presentació d'instàncies, després d'haver estat verificat el compliment de tots els requisits de participació assenyalats en esta convocatòria, el gerent dictarà una resolució que contindrà la relació provisional d'admesos i exclosos a la realització del curs selectiu. En esta resolució caldrà fer constar els cognoms, el nom i el document nacional d'identitat de totes les persones aspirants.
  
5.2 Els aspirants exclosos podran, en un termini de 10 dies hàbils, comptadors a partir del sendemà de la publicació de la llista provisional d'admesos i exclosos, d'acord amb el que estableix l'article 71 de la Llei de Règim Jurídic de les Administracions Públiques i del Procediment Administratiu Comú, per a poder resoldre el defecte que n'haja motivat l'exclusió o fer-ne les al·legacions que es consideren oportunes.
  
5.3 Quan acabe el termini de 10 dies, i hagen estat resolts els defectes, si n'hi haguera, i vistes les al·legacions que corresponguen, es dictarà una resolució que contindrà la relació definitiva d'admesos i exclosos.
  
Sisena. Publicitat dels resultats
  
6.1 Després d'haver acabat el curs i fet l'avaluació, el tribunal els farà pública en el tauler d'anuncis de l'edifici de Rectorat i Servicis Generals i en la pàgina web de la Unitat de Selecció i Formació, http://www.ua.es/va/servicios/seleccion\_formacion/index.html#oferta\_plazas, la llista de les persones aspirants que hagen superat el curs selectiu amb la qualificació d'apte. Hi haurà un termini de reclamacions de 10 dies hàbils.
  
6.2 Després que haja acabat el termini de reclamacions, es publicarà la relació definitiva d'aspirants que hagen superat el curs selectiu, els quals seran proposats per a ser nomenats com a funcionaris de carrera de l'escala oficial especialista de la Universitat d'Alacant.
  
6.3 En el termini de 20 dies hàbils, comptadors des del sendemà del dia que es publique la relació definitiva, les persones aspirants proposades hauran de presentar en el servici de Gestió de Personal una fotocòpia compulsada del títol acadèmic exigible segons esta convocatòria.
  
6.4 La no-presentació de la documentació, dins el termini indicat, o la falsedat de documents donaran lloc a la invalidesa de les actuacions de l'aspirant i, respecte d'este, la nul·litat subsegüent dels actes del tribunal, sens perjudici de les responsabilitats en què l'aspirant haguera pogut incórrer.
  
6.5 La presa de possessió es farà en el termini d'un mes, comptador des de la data de publicació del seu nomenament en el Diari Oficial de la Generalitat Valenciana, en el mateix lloc de treball que venien ocupant.
  
Setena. Tribunal
  
7.1 Els membres del tribunal i els seus assessors estaran subjectes, en règim i funcionament, al que estableixen l'article 22 i següents de la Llei 30/1992, de Règim Jurídic de les Administracions Públiques i del Procediment Administratiu Comú, a les causes generals d'abstenció i recusació contingudes en esta llei i al que preveu l'article 8 del Decret 33/1999, de 9 de març, del Govern valencià, que aprova el Reglament de Selecció, Provisió de Llocs de Treball i Carrera Administrativa del Personal comprès en l'àmbit d'aplicació de la Llei de la Funció Pública Valenciana.
  
Els membres del tribunal hauran de reunir, a més, els requisits previstos per l'article 13.4 del vigent text refós de la Llei de la Funció Pública Valenciana.
  
7.2 Amb anterioritat a la iniciació del curs selectiu, si s'escau, es publicarà una resolució amb el nomenament de nous membres del tribunal en substitució dels que n'hagueren perdut la condició.
  
7.3 Amb la prèvia convocatòria del president, es constituirà el tribunal, amb l'assistència del president i el secretari i la meitat, almenys, dels membres titulars o suplents.
  
7.4 Durant el procés selectiu, el tribunal resoldrà tots els dubtes que pogueren sorgir en l'aplicació d'estes normes, i també tot el que calga fer en els casos no previstos.
  
7.5 El tribunal podrà disposar la incorporació als seus treballs d'assessors especialistes per a les proves corresponents dels exercicis que consideren pertinents; la tasca d'estos assessors estarà limitada a prestar la seua col·laboració en les respectives especialitats tècniques. La designació d'estos assessors haurà de ser comunicada al rector de la Universitat.
  
7.6 El tribunal qualificador adoptarà les mesures necessàries, en els casos que calga, perquè els aspirants amb minusvalidesa tinguen condicions similars per a la realització dels exercicis a la resta de participants. En este sentit, caldrà establir les adaptacions possibles en temps i forma per a les persones amb minusvalideses que ho sol·liciten.
  
7.7 Pel que fa a comunicacions i altres incidències, el tribunal tindrà la seu en la Unitat de Selecció i Formació de la Universitat, en el campus de Sant Vicent del Raspeig, telèfon 91 846 02 40.
  
7.8 El tribunal s'haurà d'ajustar a la composició següent:
  
Tribunal titular:
  
President: el rector de la Universitat d'Alacant o persona en qui delegue.
  
Dos representants de l'administració, un dels quals farà de secretari, i l'altre, de vocal.
  
Dos representants de les organitzacions sindicals representatives en la Universitat d'Alacant, que faran de vocals.
  
Tribunal suplent:
  
Amb la mateixa composició.
  
Huitena. Norma final
  
Contra la convocatòria, les seues bases i tots els actes administratius que se'n deriven, els quals esgoten la via administrativa, hom pot interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptadors a partir del sendemà de la publicació, d'acord amb el que estableixen l'article 109 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, l'article 22 de la Llei Orgànica 11/1983, de 25 d'agost, de Reforma Universitària, i l'article 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Prèviament, hom podrà interposar, en el termini d'un mes, comptador a partir del sendemà de la publicació d'esta convocatòria, recurs potestatiu de reposició davant el rector, d'acord amb el que disposa l'article 116 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener. Tot això, sens perjudici que s'utilitze qualsevol altra via que es considere oportuna.
  
Davant les actuacions del tribunal, hom podrà interposar un recurs d'alçada, previst per l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, redactat d'acord amb la Llei 4/1999, de 13 de gener, en el termini d'un mes, comptador des del sendemà de les publicacions o notificacions.
  
El recurs podrà ser interposat davant l'òrgan que haja dictat l'acte que s'impugna o davant el rector com a òrgan competent per a resoldre'l.
  
Alacant, 2 de desembre de 2002.- El gerent: Rafael Carrillo Paños.
  
ANNEX I
  
Continguts que es desenvoluparan en el curs
  
Mòdul 1. La Llei 6/2001, de 21 de desembre, d'Universitats
  
- Nous conceptes
  
- Comparativa amb la Llei 11/1983, de 25 d'agost, de Reforma Universitària
  
Mòdul 2. Protocol i comunicació
  
Mòdul 3. Trànsit i seguretat vial
  
- Actualització de legislació sobre trànsit
  
· Mecànica bàsica i manteniment del vehicle
  
· Primers auxilis